ระเบียบกรมการขนส่งทางบกระเบียบกรมการขนส่งทางบกว่าด้วยการจดทะเบียนรถยนต์บริการพ.ศ.๒๕๔๘ ตามที่ได้มีระเบียบกรมการขนส่งทางบก ว่าด้วยการจดทะเบียนรถยนต์บริการพ.ศ. ๒๕๓๒ ลงวันที่ ๒๐ ธันวาคม ๒๕๓๒ ซึ่งแก้ไขเพิ่มเติมโดยระเบียบกรมการขนส่งทางบกว่าด้วยการจดทะเบียนรถยนต์บริการ (ฉบับที่ ๒) พ.ศ. ๒๕๓๗ ลงวันที่ ๒๖ กรกฎาคม ๒๕๓๗ และ(ฉบับที่ ๓) พ.ศ. ๒๕๔๖ ลงวันที่ ๒ มิถุนายน ๒๕๔๖ ไว้แล้ว นั้นโดยที่เป็นการสมควรแก้ไขเพิ่มเติมวิธีปฏิบัติเกี่ยวกับการจดทะเบียนรถยนต์บริการเสียใหม่ให้เป็นไปด้วยความเรียบร้อยเหมาะสมยิ่งขึ้น อาศัยอำนาจตามความในมาตรา ๑๐ วรรค ๓ แห่งพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๓) พ.ศ. ๒๕๒๕ อธิบดีกรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการจดทะเบียนรถยนต์บริการ พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับ หรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทนข้อ ๔ ให้ยกเลิก(๑) ระเบียบกรมการขนส่งทางบก ว่าด้วยการจดทะเบียนรถยนต์บริการพ.ศ. ๒๕๓๒ ลงวันที่ ๒๐ ธันวาคม ๒๕๓๒(๒) ระเบียบกรมการขนส่งทางบก ว่าด้วยการจดทะเบียนรถยนต์บริการ(ฉบับที่ ๒) พ.ศ. ๒๕๓๗ ลงวันที่ ๒๖ กรกฎาคม ๒๕๓๗(๓) ระเบียบกรมการขนส่งทางบก ว่าด้วยการจดทะเบียนรถยนต์บริการ(ฉบับที่ ๓) พ.ศ. ๒๕๔๖ ลงวันที่ ๒ มิถุนายน ๒๕๔๖หมวด๑การขอจดทะเบียน ข้อ ๕ ผู้ใดประสงค์จะยื่นขอจดทะเบียนรถยนต์บริการให้ยื่นคำขอต่อนายทะเบียนกรุงเทพมหานคร หรือนายทะเบียนจังหวัด แล้วแต่กรณี ตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชน หรือภาพถ่ายอื่นซึ่งใช้แทนบัตรประจำตัวประชาชน(ข) สำเนาหรือภาพถ่ายทะเบียนบ้าน(ค) ตัวอย่างเครื่องหมายประจำรถยนต์ที่ประสงค์จะใช้(ถ้ามี)(ง) รูปถ่ายสำนักงานและสถานที่เก็บรถยนต์ ขนาด ๗.๖๐× ๑๒.๗๐ เซนติเมตรอย่างละ ๒ รูป(จ) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดของที่ตั้งและเนื้อที่ของสถานที่(ฉ) จำนวน ลักษณะ ขนาด และกำลังเครื่องยนต์ของรถยนต์ที่ยื่นขอจดทะเบียน(ช) หลักฐานแสดงความจำเป็นในการใช้รถตามจำนวนที่ยื่นขอจดทะเบียน(ซ) หลักฐานแสดงกรรมสิทธิ์หรือสิทธิครอบครองรถยนต์(ถ้ามี)(๒) บริษัทจำกัด หรือบริษัทมหาชน จำกัด(ก) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นบริษัทจำกัดหรือบริษัทมหาชนจำกัด(ข) สำเนาหรือภาพถ่ายหนังสือบริคณห์สนธิและข้อบังคับฉบับตีพิมพ์(ค) ตัวอย่างรอยตราประทับของผู้ยื่นคำขอ (ถ้ามี)(ง) ตัวอย่างเครื่องหมายประจำรถยนต์(จ) รูปถ่ายสำนักงานและสถานที่เก็บรถยนต์ ขนาด ๗.๖๐× ๑๒.๗๐ เซนติเมตร อย่างละ ๒ รูป(ฉ) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขป แสดงรายละเอียดของที่ตั้งและเนื้อที่ของสถานที่(ช) จำนวน ลักษณะ ขนาด และกำลังเครื่องยนต์ของรถยนต์ที่ยื่นขอจดทะเบียน(ซ) หลักฐานแสดงความจำเป็นในการใช้รถตามจำนวนที่ยื่นขอจดทะเบียน(ฌ) หลักฐานแสดงกรรมสิทธิ์หรือสิทธิครอบครองรถยนต์(ถ้ามี)(๓) ห้างหุ้นส่วนสามัญจดทะเบียนหรือห้างหุ้นส่วนจำกัด(ก) หนังสือรับรองของนายทะเบียนหุ้นส่วนบริษัทแสดงการจดทะเบียนเป็นห้างหุ้นส่วนสามัญจดทะเบียนหรือห้างหุ้นส่วนจำกัด(ข) ตัวอย่างรอยตราประทับของผู้ยื่นคำขอ (ถ้ามี)(ค) ตัวอย่างเครื่องหมายประจำรถยนต์(ง) รูปถ่ายสำนักงานและสถานที่เก็บรถยนต์ ขนาด ๗.๖๐× ๑๒.๗๐ เซนติเมตร อย่างละ ๒ รูป(จ) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดที่ตั้งและเนื้อที่ของสถานที่(ฉ) จำนวน ลักษณะ ขนาด และกำลังเครื่องยนต์ของรถยนต์ที่ขอจดทะเบียน(ช) หลักฐานแสดงความจำเป็นในการใช้รถตามจำนวนที่ยื่นขอจดทะเบียน(ซ) หลักฐานแสดงกรรมสิทธิ์หรือสิทธิครอบครองรถยนต์(ถ้ามี)(๔) สหกรณ์(ก) ภาพถ่ายใบสำคัญรับจดทะเบียนสหกรณ์(ข) บัญชีรายชื่อสมาชิกของสหกรณ์ฉบับที่นายทะเบียนสหกรณ์รับรอง(ค) สำเนาหรือภาพถ่ายข้อบังคับของสหกรณ์(ง) ตัวอย่างรอยตราประทับของผู้ยื่นคำขอ (ถ้ามี)(จ) ตัวอย่างเครื่องหมายประจำรถยนต์(ฉ) รูปถ่ายสำนักงานและสถานที่เก็บรถยนต์ ขนาด ๗.๖๐× ๑๒.๗๐ เซนติเมตร อย่างละ ๒ รูป(ช) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดที่ตั้งและเนื้อที่ของสถานที่(ซ) จำนวน ลักษณะ ขนาด และกำลังเครื่องยนต์ของรถยนต์ที่ยื่นขอจดทะเบียน(ฌ) หลักฐานแสดงความจำเป็นในการใช้รถตามจำนวนที่ยื่นขอจดทะเบียน(ญ) หลักฐานแสดงกรรมสิทธิ์หรือสิทธิครอบครองรถยนต์(ถ้ามี)(๕) องค์การของรัฐ ตามกฎหมายว่าด้วยการจัดตั้งองค์กรของรัฐหรือตามกฎหมายว่าด้วยการนั้นๆ(ก) ตัวอย่างรอยตราประทับของผู้ยื่นคำขอ (ถ้ามี)(ข) ตัวอย่างเครื่องหมายประจำรถยนต์(ค) รูปถ่ายสำนักงานและสถานที่เก็บรถยนต์ ขนาด ๗.๖๐× ๑๒.๗๐ เซนติเมตร อย่างละ ๒ รูป(ง) หลักฐานแสดงกรรมสิทธิ์หรือสิทธิการใช้สถานที่เก็บรถยนต์พร้อมแผนผังโดยสังเขปแสดงรายละเอียดที่ตั้งและเนื้อที่ของสถานที่(จ) จำนวน ลักษณะ ขนาด และกำลังเครื่องยนต์ของรถยนต์ที่ยื่นขอจดทะเบียน(ฉ) หลักฐานแสดงความจำเป็นในการใช้รถตามจำนวนที่ยื่นขอจดทะเบียน(ช) หลักฐานแสดงกรรมสิทธิ์หรือสิทธิครอบครองรถยนต์(ถ้ามี)ข้อ ๖ รถยนต์บริการที่จะนำมาขอจดทะเบียนและเสียภาษีประจำปีต้องเป็นรถที่ผู้ขอมีกรรมสิทธิ์หรือสิทธิครอบครองโดยสัญญาเช่าซื้อ หรือสัญญาซื้อขายมีเงื่อนไขที่มีผู้ขอเป็นคู่สัญญาหรือการเช่าแบบลิสซิ่ง (FINANCE LEASE)เท่านั้นหมวด๒การจดทะเบียน ข้อ ๗ เมื่อได้รับคำขอจดทะเบียนแล้ว ให้นายทะเบียนกรุงเทพมหานครหรือนายทะเบียนจังหวัดแล้วแต่กรณี พิจารณาตรวจสอบข้อเท็จจริงโดยอาศัยหลักเกณฑ์การพิจารณาดังต่อไปนี้(๑) ตรวจสอบข้อเท็จจริงและหลักฐานที่แสดงถึงเหตุผลและความจำเป็นในการใช้รถยนต์บริการในกิจการของผู้ขอจดทะเบียนดังนี้(ก) ลักษณะของงานหรือกิจการ และเหตุผลความจำเป็นที่จะต้องใช้รถยนต์บริการตามจำนวนที่ขอจดทะเบียน(ข) ปริมาณความต้องการ การใช้รถในกิจการของผู้ขอจดทะเบียน(ค) ขนาดกิจการของผู้ขอจดทะเบียน หรือกิจการที่เกี่ยวข้องโดยตรงกับผู้ขอจดทะเบียน(ง) ในกรณีที่เป็นการขอจดทะเบียนเพิ่มรถ ให้ตรวจสอบประวัติการดำเนินกิจการในรอบสามเดือนที่ผ่านมาด้วย(๒) ตรวจสอบสถานที่เก็บและจอดรถ ดังนี้(ก) ตรวจสอบหลักฐานแสดงกรรมสิทธิ์ใช้สถานที่เก็บรถยนต์โดยใช้ภาพถ่ายโฉนดที่ดินในกรณีสถานที่เก็บรถยนต์เป็นของบุคคลอื่น ต้องมีหลักฐานแสดงการยินยอมให้ใช้สถานที่โดยจัดทำเป็นหนังสือแสดงความยินยอมหรือสัญญาเช่ามีกำหนดเวลาไม่น้อยกว่า ๓ ปี พร้อมทั้งแนบภาพถ่ายบัตรประจำตัวประชาชนและสำเนาทะเบียนบ้านของผู้มีสิทธิให้ใช้สถานที่หรือหนังสือรับรองการจดทะเบียนเป็นนิติบุคคลในกรณีที่ผู้มีสิทธิให้ใช้สถานที่เป็นนิติบุคคลประกอบด้วย(ข) ตรวจสอบว่าผู้ขอจดทะเบียนมีสถานที่เก็บรถได้จริงและเพียงพอกับจำนวนรถที่ขอจดทะเบียน หรืออย่างน้อยต้องมีร้อยละ ๕๐ ของจำนวนรถทั้งหมดโดยให้สำหรับผู้ที่ได้รับอนุญาตให้ใช้รถตั้งแต่ ๔ คัน ขึ้นไป (โดยคิดพื้นที่ ๑๕ ตารางเมตรต่อรถ ๑ คัน) พร้อมทั้งระบุลักษณะของพื้นที่ว่าเป็นลานดิน ลานคอนกรีต หรือลักษณะอย่างอื่นพื้นที่จอดรถมีทั้งหมดกี่ตารางเมตร มีทางเข้า-ออก กว้างเท่าใด รถสามารถเข้า-ออกได้โดยสะดวกหรือไม่เพียงใดในกรณีที่ผู้ขอจดทะเบียนมีสถานที่เก็บรถได้จริงไม่เพียงพอกับจำนวนรถที่ขอจดทะเบียนและมีเหตุผลความจำเป็นให้พิจารณาผ่อนผันสถานที่เก็บรถตาม (ข) ได้เฉพาะรายข้อ ๘ การจดทะเบียนรถยนต์บริการในเขตกรุงเทพมหานครหากนายทะเบียนกรุงเทพมหานครพิจารณาเห็นว่า มีเหตุผลและความจำเป็นสมควรรับจดทะเบียนรถยนต์บริการให้แก่ผู้ขอรายใดเป็นจำนวนเท่าใด ให้นายทะเบียนกรุงเทพมหานครรวบรวมเอกสารหลักฐานต่างๆ ตามข้อ ๗ พร้อมทั้งความเห็นเสนอต่อคณะกรรมการพิจารณารับจดทะเบียนรถยนต์บริการซึ่งอธิบดีกรมการขนส่งทางบกแต่งตั้งเพื่อพิจารณาให้ความเห็นชอบก่อนรับจดทะเบียนข้อ ๙ การจดทะเบียนรถยนต์บริการในเขตจังหวัดอื่นนอกจากกรุงเทพมหานครหากนายทะเบียนจังหวัดใดพิจารณาเห็นว่า มีเหตุผลและความจำเป็น สมควรรับจดทะเบียนรถยนต์บริการให้แก่ผู้ขอจดทะเบียนรายใดเป็นจำนวนเท่าใด ให้นายทะเบียนจังหวัดนั้น รวบรวมเอกสารหลักฐานต่างๆ ตามข้อ ๗ พร้อมความเห็นเสนอต่อคณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางประจำจังหวัดเพื่อพิจารณาให้ความเห็นชอบก่อนรับจดทะเบียนข้อ ๑๐ เมื่อคณะกรรมการพิจารณารับจดทะเบียนรถยนต์บริการหรือคณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางประจำจังหวัดแล้วแต่กรณี พิจารณาให้ความเห็นชอบในการจดทะเบียนรถยนต์บริการให้แก่ผู้ขอจดทะเบียนรายใดเป็นจำนวนเท่าใด ตามข้อ ๘ หรือข้อ ๙ แล้วผู้ขอจดทะเบียนรายนั้นจะต้องนำรถมารับการจดทะเบียนภายใน๑๘๐ วัน นับแต่วันที่ได้รับแจ้งมติของคณะกรรมการ ฯ หรือคณะอนุกรรมการฯในกรณีที่ผู้ขอจดทะเบียนไม่นำรถมารับการจดทะเบียนภายในเวลาที่กำหนดตามความในวรรคแรก ให้ถือว่าผู้ขอจดทะเบียนมีความจำเป็นในการใช้รถยนต์บริการเพียงเท่าที่จดทะเบียนไว้แล้วเท่านั้นการเปลี่ยนรถยนต์บริการ หรือการแจ้งไม่ใช้รถตลอดไป เจ้าของจะต้องนำรถคันใหม่เข้ารับการจดทะเบียนทดแทนรถคันเดิมภายในกำหนด๑๘๐ วัน นับแต่วันที่นายทะเบียนอนุญาต หากพ้นกำหนดระยะเวลาดังกล่าว ให้ถือว่าเจ้าของรถมีความประสงค์ขอใช้รถเพียงเท่าจำนวนที่มีอยู่จริงข้อ ๑๑ สำหรับเจ้าของรถยนต์บริการที่ได้รับแจ้งมติคณะกรรมการพิจารณารับจดทะเบียนรถยนต์บริการหรือคณะอนุกรรมการพิจารณาเงื่อนไขในใบอนุญาตประกอบการขนส่งไม่ประจำทางประจำจังหวัดแล้วแต่กรณี พิจารณาให้ความเห็นชอบในการจดทะเบียนรถยนต์บริการไว้ก่อนวันที่ระเบียบนี้ใช้บังคับจะต้องนำรถมาขอจดทะเบียนภายใน ๑๘๐ วัน นับแต่วันที่ได้รับแจ้งมติดังกล่าว หากพ้นระยะเวลาที่กำหนดไว้ให้ถือว่าเจ้าของรถมีความประสงค์ขอใช้รถเพียงเท่าที่จดทะเบียนไว้แล้วข้อ ๑๒ ให้รองอธิบดี (ฝ่ายปฏิบัติการ) กรมการขนส่งทางบกรักษาการตามระเบียบนี้ประกาศณ วันที่ ๑๘ พฤศจิกายน พ.ศ. ๒๕๔๘ปิยะพันธ์จัมปาสุตอธิบดีกรมการขนส่งทางบกพชร/ผู้จัดทำ๑๐มกราคม ๒๕๔๙[๑] ราชกิจจานุเบกษาเล่ม ๑๒๒/ตอนที่ ๑๒๖ ง/หน้า ๖/๒๙ ธันวาคม ๒๕๔๘